กำลังเซ็งๆ กับอาการกรดไหลย้อนเบาๆ ที่เพิ่งเป็นครับ
เดินโต๋เต๋มาชั้น 7 ของ ctw อย่างไม่รู้ตัว
เห็นร้านนี้ยังไม่ได้เข้าเลยก้าวมาลอง ไม่ได้คิดมาก่อน
กดดูเรท ได้ 3 ดาวเสียเยอะเลย
สั่ง Lunch Set มาลองหน่อยครับ
ระหว่างนั่งรออาหารก็สังเกตไปรอบๆ 
มีโต๊ะให้นั่งหลายแบบมากทั้งโซฟา บาร์ โต๊ะปกติ
ผมนั่งโซฟา รู้สึกว่าเก้าอี้โซฟากับโต๊ะที่วางอาหารไม่ค่อยสมดุลกัน
เพราะจานอยู่สูงจะถึงคางเราแล้ว
ลูกค้าน้อยมากแม้ช่วงเที่ยง เปิดเพลงชิลๆ เบาๆ
เหมาะจะมานั่งเม้ามอยกับเพื่อนฝูงยาวๆ ครับ

วันนี้ลองสั่งชุดข้าวหน้าปลาดิบมื้อเที่ยง 225฿
รอไม่นานเท่าไหร่
ปลาสดใช้ได้ครับ ข้าวมีงาขาวช่วยให้หอมขึ้น
ความเหนียวนุ่มของข้าวกำลังดี
แตงกวาและไข่หวานใช้มีดได้สวยดีครับ
โรยหน้าด้วยไข่กุ้งเม็ดเล็กๆ 
มิโสะซุปเค็มไปเยอะ (ไม่นิดล่ะ)
ทานเสร็จ มีไอศครีมวานิลาก้อนกระจึ๋งแถมให้
ชาร้อนที่สั่งไม่ค่อยมีรสชาเท่าไหร่ครับ

ก็อิ่มนะครับ ทานข้าวเหลือนิดหน่อยด้วย
แต่รู้สึกว่าไม่ค่อยฟินเท่าไหร่

สรุปแว่...

ถ้ามากับเพื่อนฝูง อยากหาที่นั่งคุยกัน
ไม่เน้นอาหาร ร้านนี้ก็นั่งสบายดีครับ
ไม่แน่วันอื่นๆ อาจจะมาลองรายการอาหารอื่นๆ บ้างครับ
เผื่อจะมีอะไรน่าสนใจกว่านี้ก็ได้

ทานคนเดียว รวม ++ แล้ว เป็น 264.83 บาทครับ